LocalDoc/ldquad_v2_retrieval-reranked huggingface dataset:
Zimbabve

Robert Muqabe Zimbabveni tipik diktatura ölkəsinə çevirib. Zimbabve Afrikada işsizliyin və kasıblığın ən yüksək həddə olduğu ölkələrdən biridir. Bu ölkədə hər 100 adamdan 85-i işsizdir, inflyasiyanın səviyyəsi isə dünyada ən yüksək həddədir. Eyni zamanda Zimbabve dolları dünyanın ən ölü valyutası hesab olunur. Ölkədə bir çörək bir milyard Zimbabve dollarına satılır.
Zimbabve

Beynəlxalq təşkilatlar dəfələrlə bu Afrika ölkəsindəki vəziyyəti kəskin şəkildə tənqid ediblər. Artıq 30 ildən çoxdur ölkəni idarə edən Robert Muqabe təzyiqlərə baxmayaraq hakimiyyətdən imtina etmək istəmir. Dünyanın ən yaşlı prezidenti olan Muqabenin 2018-ci il prezident seçkilərində də namizədliyinin irəli sürüləcəyi açıqlanıb. Zimbabve bir qayda olaraq dünyada iqtisadi, siyasi azadlıqlarla bağlı hesabatlarda sonuncu yerləri tutur. Zimbabve şəhərlərinin siyahısı Mount Darwin Həmçinin bax Zimbabve Qırmızı Xaç Cəmiyyəti Coğrafiya Ensiklopediyası.2-ci kitab
Xəzər Aslanov

Aslanov Xəzər Qəşəm oğlu (6 iyun 1970, Bakı) — Xızı Rayon İcra Hakimiyyətinin başçısı. Xəzər Aslanov 6 iyun 1970-ci ildə Bakı şəhərində anadan olmuşdur. Əmək fəaliyyətinə 1987-ci ildə Xırdalan Südçülük sovxozunda fəhlə kimi başlamış və 1988-ci il tarixə kimi həmin müəssisədə çalışmışdır. 1988-ci ildə Bakı şəhər Məhkəməsində katib işləmiş, 1988–1990-cı illərdə həqiqi hərbi xidmətdə olmuşdur. 1990–1992-ci illərdə "İRS" kooperativində Beynəlxalq Əlaqələr şöbəsinin inspektoru, 1992-ci ildə "Fədai" kooperativinin sədri, 1992–1994-cü illərdə "Aslan R. Q" k/m-da kommersiya direktoru, 1994-cü ildə "ER-COMPANY LTD"-də mütəxəssis, 1994–2002-ci illərdə Azərbaycan Respubilkası Daxili İşlər Nazirliyində əməliyyatçı, 2002–2003-cü illərdə "European-Tabacco-Baku" ASC-da Marketinq şöbəsinin baş əlaqələndiricisi, 2003–2005-ci illərdə "European-Tabacco-Baku" ASC-da Marketinq şöbəsinin baş əlaqələndiricisi, 2005–2006-cı illərdə Xanlar (indiki Göygöl) Rayon İcra Hakimiyyəti başçısının sosial-iqtisadi məsələlər üzrə müavini, 2006-cı ilin aprel ayından oktyabr ayınadək isə Xanlar Rayon İcra Hakimiyyəti başçısının I müavini, 2006–2012-ci illərdə isə Yardımlı Rayon İcra Hakimiyyətinin başçısı vəzifələrində çalışmışdır. Azərbaycan Respublikası Prezidentinin 10 aprel 2012-ci il tarixli Sərəncamı ilə Xızı Rayon İcra Hakimiyyəti başçısı vəzifəsinə təyin edilmişdir. Xəzər Aslanov Qəşəm Aslanovun oğludur.
Məmmədli (Abşeron)

Məmmədli, Məhəmmədi — Azərbaycan Respublikasının Abşeron rayonunun inzibati ərazi vahidində kənd. Kənd dəniz səviyyəsindən 29 metr yüksəklikdə, Xırdalan şəhərindən 17, Bakıdan 21 km məsafədə yerləşir. Ən yaxın dəmir yolu stansiyası Qışlıdır. Qəsəbənin adı XIX əsrin sonunda bu ərazidə qışlaq salmış Muğanlı tayfasının adından götürülüb. Abşeronun bəzi digər kəndləri kimi Məhəmmədli də qəsr-qala ətrafında formalaşmışdır. Zaman keçdikcə Azərbaycanın başqa yerlərindən gələnlərin hesabına yaşayış məskəni genişlənib. Onlar burda ayrı-ayrı məhəllələr yaradırdılar. Bu məhlələr Cənubi Azərbaycanın Qaradağlı (Əhər), Qədimədili, Şahsevən (Muğan), Ənnədili, Tat və s. idi. 1886-cı il ailə siyahıya alınmasının materiallarına görə, kəndin əhalisi 997 nəfər olmuş, dini mənsubiyyətə görə isə şiə müsəlmanlar idilər.1913-cü ildə Məmmədli kəndi Bakı quberniyasının inzibati-ərazi bölgüsünə görə Bakı qəzasının Maqomedli kənd cəmiyyətinə tabe olub.Kənd 1926-cı ildə Azərbaycan SSR-in inzibati ərazi bölgüsünə görə Bakı qəzasının Qala-Maştağı dairəsinə tabe idi. 1929-cu ildə inzibati bölgü islahatı və qəzalar ləğv edildikdən sonra qəsəbə Azərbaycan SSR Bakı şəhər Sovetinin Kirov rayon sovetinin Məmmədli kənd sovetinin tabeliyinə verildi.
Məmmədli (Abşeron)

1961-ci il inzibati ərazi bölgüsünə görə Məmmədli kəndi Azərbaycan SSR, Bakı şəhəri, Lenin rayonu Məmmədli kənd sovetinin tərkibində idi.1963-cü il yanvarın 4-də kənd yeni yaradılmış Abşeron rayonunun tərkibinə verildi. 1977-ci il inzibati ərazi bölgüsünə görə kənd Abşeron rayonu Məmmədli kənd sovetinin tərkibində olub.1999-cu ildə Azərbaycanda inzibati islahat aparıldı və Məmmədli inzibati ərazi dairəsi tərkibində Abşeron rayonunun Məhəmmədli bələdiyyəsi yaradıldı. Əhali əsasən heyvandarlıqla məşğul olur və sənayedə çalışır. Məmmədli qəsəbəsində orta illik havanın temperaturu +14,7 °C-dir. Qəsəbədə yarımsəhra iqlimi şəraiti hökm sürür. Mədəniyyəti Məhəmmədi kəndi ərazisində, dağın ətəyində təbii qazın çıxması nəticəsində alovlanan, tarixi bilinməyən təbiət abidəsi olan "Yanardağ vardır. "Yanardağ"ın böyük turizm əhəmiyyəti vardır. Abidə Bakı şəhər mərkəzindən 27 km, kənd mərkəzindən isə təqribən 2 km məsafədə, Məhəmmədi-Digah şose yolunun sol istiqamətində yerləşir.Yanardağın təbii əbədi məşəli Abşeron yarımadasının altındakı böyük yataqdan yanar təbii qazın sızması nəticəsində yaranıb.
Məmmədli (Abşeron)

Bu yanğının alovlanması qədim dövrlərdə baş verib. Bu barədə Marko Polo da məlumat verib. Bu yanğınlar ən çox alaqaranlıqda görünür. Belə işıqlar zərdüştilik tərəfdarlarının ibadət obyektidir. Yanardağ dağından çıxan yanğın sönmür.. Yanardağ alovları “Yanar bulaq” kimi tanınır. Alov dağın yamacının altındakı çıxıntının altındakı qum birləşmələrindəki dəliklərdən gəlir.. Azərbaycan Respublikası Prezidenti İlham Əliyevin 02 may 2007-ci il tarixli sərəncamı ilə "Yanar dağ"ın ərazisi dövlət tarix-mədəniyyət və təbiət qoruğu elan edilmişdir. Qoruğun ərazisi isə 64,55 hektar təşkil edir. Bu əraziyə Qurd yuvası, min yaşı olan iki qəbiristanlıq və qədim məscid, Qotursu bulağı, Əli daşı, Kardaşı, Qırməki vadisi və Yanardağ aiddir.
Məmmədli (Abşeron)

2018-ci ildə Prezident İlham Əliyev qoruğun yenidən qurulması tədbirləri haqqında sərəncam imzalayıb. 2019-cu ildə əsaslı təmir işləri başa çatdırılıb və yenidən qurulan qoruğun açılışı iyunun 12-də olub. İnfrastruktur Sovet vaxtı kənddə tam orta məktəb, kitabxana, kinoteatr, uşaq bağçası, tibb məntəqəsi fəaliyyət göstərib.Hazırda qəsəbədə “Azqalfan-A” MMC zavodu, poçt şöbəsi, orta məktəb, klub, kitabxana, tibb məntəqəsi və məscid yerləşir. Hüseynqulu Sarabski. Köhnə Bakı. B.: Şərq-Qərb. 2006. ISBN 978-9952-34-008-2.
Məmmədli (Abşeron)

məs. Ş.Qəmbərova. Bakı kəndləri. B.: F.Köçərli adına Respublika Uşaq Kitabxanası. 2018. Həmçinin bax Bakı kəndlərinin siyahısı Xarici keçidlər "Gah su gəlmir, gah da təzyiqsiz gəlir" - Məmmədli kəndində su etirazı M/Mirzəyev adına Məmmədli kənd tam orta məktəbi
Qafqaz Universiteti (Azərbaycan)

Qafqaz Universiteti — 1993-cü ildə Bakı şəhərində fəaliyyətə başladı. Universitet Azərbaycan və Türkiyə arasında elmi-mədəni əlaqələrin inkişafında mühüm rol oynayan "Çağ Öyrətim İşlətmələri" şirkətinin təhsil kompleksinin ən yüksək pilləsidir. 2017-ci il, yanvarın 16-da fəaliyyəti dayandırılmışdır. 1 may 1993-cü il tarixində başlamış Universitet Azərbaycan Respublikası Nazirlər Kabinetinin 11 sentyabr 1995-ci il tarixində qeydiyyatından keçmişdir. 20 avqust 2002-ci il tarixində Azərbaycan Respublikası Təhsil Nazirliyi tərəfindən lisenziya verilmişdir. Universitet şəhərciyi Universitet, Bakı-Sumqayıt yolu üzərində Universitetə ayrılmış 20 hektar torpaq sahəsində inşa edilmiş yeni universitet şəhərciyinin müasir tədris korpuslarında 2003–2004-cü tədris ilinə başlayıb.
Qafqaz Universiteti (Azərbaycan)

2006–2007-ci tədris ilində 10.500 m² tədris və 5.500 m² yataqxana olaraq cəmi 16 min m² binaya sahib olub. 150 nəfərlik seminar salonu və 360 nəfərlik akt zalı, müəllim və tələbələr üçün nəzərdə tutulmuş 700 nəfərlik yeməkxana, bufet və tibb məntəqəsi olmuşdur. Universitet şəhərciyində və Sumqayıt şəhərində yerləşən iki yataqxana tələbələrin sosial-məişət məsələlərinin həllinə təminat verib. 40 minə yaxın kitab fonduna sahib müasir kitabxanası və oxu zalı da tədrisin keyfiyyətinə müsbət təsir edən başlıca amillərdəndir. ABŞ Konqresi kitabxanası və dünyanın bir çox nəşriyyatları ilə birbaşa kitab mübadiləsinin həyata keçirilməsi mərkəzi kitabxananın kitab fondunu ildən-ilə zənginləşdirib. Tədris sistemi Birinci tədris ilində həyata keçirilən dil hazırlığı ilə birlikdə Universitetdə təhsil müddəti 5 il olmuşdur.
Qafqaz Universiteti (Azərbaycan)

TSE-EN-İSO 9001:2000 keyfiyyət sertifikatı 2004-cü ildə növbəti Universitetin Azərbaycanda TSE-EN-İSO 9001:2000 keyfiyyət sertifikatı almış ilk və tək ali təhsil ocağı olub. Universitet təşkil etdiyi iki elmi institut və üç elmi mərkəz olub. Sürəkli İnkişaf Mərkəzinin və Bələdiyyə Araşdırmaları Mərkəzi bunlara nümunədir. Universitetin nəzdində Qafqaz Araşdırmaları İnstitutu da fəaliyyət göstərib. Tərcümə bölməsi Tərcümə (İngilis dili) bölməsinin məqsədi müasir dövrün tələblərinə uyğun olaraq ictimai-siyasi, iqtisadi, elmi-texniki, ədəbi və mədəni mövzularda tərcümə fəaliyyətini həyata keçirəcək peşəkar mütəxəssislər hazırlamaqdır. Bölmənin tədris planı və fənn proqramları hazırlanarkən bir sıra xarici ölkələrin və Azərbaycanın müvafiq ixtisas sahəsində əldə olunmuş zəngin təcrübəsi nəzərə alınmışdır.
Qafqaz Universiteti (Azərbaycan)

Kadr hazırlığı zamanı tələbələrə yiyələndikləri ixtisas üzrə lazımi nəzəri və praktiki biliklərlə yanaşı, müasir kompüter texnologiyalarının, əlavə iki dilin öyrədilməsinə və müasir elmi dünyagörüşün, davranış qaydalarının, estetik zövqün aşılanmasına xüsusi diqqət yetirilir. Tələbələrimiz İngilis və Azərbaycan dili ilə yanaşı, 3 il boyunca Alman dili tədrisi də almaq imkanına sahibdir.Dörd illik programımız ilk iki ilində, dil qabiliyyətlərinin inkişafı, İngilis ve Azərbaycan dil quruluşlarının və mədəniyyət fərqlərinin öyrənilməsi və tərcümə prosesinə istiqamətlənmiş fəaliyyətlərin qiymətləndirilməsi istiqamətində dərslər verilir. Son iki ildə isə daha çox tətbiqi tərcümə proseslərinə üstünlük verilir. Qafqaz Universitetinin Pedagoji fakültəsi nəzdində fəaliyyət göstərən Tərcümə (ingilis dili) bölməsi digər bölmələrlə müqayisədə gəncdir. Adı çəkilən fakültə tərkibində fəaliyyət göstərən digər bölmələr müəyyən uğurlar əldə etdikdən və ildən ilə böyüyən universitetdə yeni bölmələr açılma zərurəti ortaya çıxdıqdan sonra 2004–2005 tədris ilində Tərcümə bölməsi açıldı. Nəzərə alsaq ki, Qafqaz Universiteti ölkə və dünyada cərəyan edən hadisə və fəaliyyətləri daima izləyir və diqqət mərkəzində saxlayir, belə vəziyyətdə Tərcümə (ingilis dili) bəlməsinin açılması heç də təsadüfi deyil.
Qafqaz Universiteti (Azərbaycan)

Globallaşan dünyada Azərbaycanın öz həqiqətlərini bəyan etməklə beynəlxalq məkana inteqrasiyası mərhələsində tərcümə və tərcüməçilər mühüm əhəmiyyət kəsb edir. Azərbaycan təhsilinə və eləcə də cəmiyyətinə böyük töhfələr verən Universitetimiz bu məsələdə də həssasiyyət göstərərək adı çəkilən bölmənin açılmasına qərar verdi. Bölmə ilk dəfə 20 tələbə ilə fəaliyyətə başladı. 2007–2008 tədris ilində Azərbaycan Univeristetləri arasında ilk dəfə Sinxron Tərcümə Labaratoriyası istifadəyə verildi. Bu hadisə bölmədə tədris alan tələbələr üçün çox əla bir fürsət oldu, çünki məhz quraşdırılmış müasir və Beynəlxalq Konfranslarda istifadə olunan cihazlıar vasitəsi ilə tələbələr gələcək karyeraları üçün lazımı savadı toplaya bilirlər. Hal-hazırda bölmənin tədris planı Təhsil Nazirliyinin qəbul etdiyi standartlar əsasında formalaşır və bölmə digər universitetlərdə fəaliyyət göstərən tərcümə kafedraları ilə sıx əlaqə qurur.
Qafqaz Universiteti (Azərbaycan)

Hal-hazırda bölmədnin ştatında iki filologiya elmləri üzrə fəlsəfə doktoru və 3 müəllim fəaliyyət göstərir. Bəzi dərslər isə saat hesabı əsasında ştatda olmayan müəllimlər tərəfindən keçiliri. 2011–2012 tədris ilində bölmədə tədrisə başlayan tələbələrin danışıq qabiliyyətlərini inkişaf etdirmək üçün ABŞ vətəndaşı olan mütəxəssis də fəaliyyətə başladı. Hal-hazırda bölmədə 100-dən yuxarı tələbə tədris alır. Onların gələcəkdə müxtəlif sahələrdə işləyə bilməsini təmin etmək üçün "Yazılı mətnin tərcüməsi", "Şifahi mətnin tərcüməsi", "Peşəkar tərcümənin əsasları", "Audio-Vidyo materyalların tərcüməsi", "Rəsmi sənədlərin və yazıların tərcüməsi", "Tibbi mətnlərin tərcüməsi", "Ədəbi mətnlərin tərcüməsi" kimi dərslərə geniş yer verilir. Xarici əlaqələri Universitet BP şirkətiylə sıx əməkdaşlıq edib.
Qafqaz Universiteti (Azərbaycan)

24 may 2011-ci ildə BP şirkəti Qafqaz Universitetində beş laboratoriya açdı. Qafqaz Universitetlər Birliyinin üzvü olmuşdur. Fəaliyyətini dayandırması Qafqaz Universitetinin təsisçilərinin 2017-ci il, yanvarın 16-da verdiyi qərarla ali təhsil ocağının fəaliyyəti dayandırılmışdır. Universitetdə təhsil olan tələbələrin yeni yaradılan Bakı Mühəndislik Universitetinə köçürülməsinə qərar verilmişdir. Xarici keçidlər Qafqaz Universitetinin rəsmi saytı Arxivləşdirilib 2013-11-02 at the Wayback Machine
İqbal Məmmədov

Məmmədov İqbal Nəriman oğlu (6 yanvar 1965, Rəzgov, Lerik rayonu) — Milli Məclisin deputatı. Məmmədov İqbal Nəriman oğlu 1965-ci ildə Lerik rayonunun Rəzgov kəndində ziyalı ailəsində anadan olub. 1982-ci ildə Azərbaycan Respublikası Xalq Təsərrüfatı İnstitutunun Mühasibat Uçotu və təsərrüfat fəaliyyətinin təhlili fakültəsinə qəbul olub və 1988-ci ildə təhsilini başa vurub. Elə həmin ildə Azərbaycan neft sənayesində gənc mütəxəssis kimi əmək fəaliyyətinə başlayıb. Onun əmək fəaliyyəti Neft Daşları, Nəriman Nərimanov və Qum adası neft-qaz çıxarma idarələrində operatorluqdan rəis müavini kimi yüksək bir pilləni əhatə edir.
İqbal Məmmədov

1996-cı ildə "Kaspi-Yıldız" Azərbaycan-Türkiyə müştərək istehsal müəssisənin İdarə Heyətinin sədri seçilən İqbal Məmmədov az sonra baş direktor vəzifəsinə irəli çəkilib. Asif Məmmədovun qardaşıdır. Siyasi fəaliyyəti 2010-cu ilin noyabrında IV çağırış Milli Məclisə keçirilən seçkilərdə 78 saylı Lerik seçki dairəsindən millət vəkili seçilib. 2015-ci il Azərbaycan Respublikası Milli Məclis(V çağırış) seçkilərində Yeni Azərbaycan Partiyasından namizədliyi irəli sürərək, 78 saylı Lerik seçki dairəsindən millət vəkili olaraq seçilmişdir.2020-ci ildə Azərbaycan Respublikası Milli Məclis(VIçağırış) seçkilərində Yeni Azərbaycan Partiyasından namizədliyi irəli sürərək, 78 saylı Lerik seçki dairəsindən yenidən millət vəkili seçilmişdir. Sahibkarlıq fəaliyyəti ilə Azərbaycan iqtisadi sahəsinə verdiyi töhfələrə görə Azərbaycan Respublikasının Prezidenti İlham Əliyevin Sərəncamı ilə 11 fevral 2005-ci il tarixində "Tərəqqi" medalı ilə təltif edilib.
Azərsun Holdinq

Azərsun — ərzaq istehsalı, pərakəndə satış və kənd təsərrüfatı sektorlarında fəaliyyət göstərən Azərbaycan şirkətidir. Azərsun Azərbaycanda ən böyük qida istehsalçısı və ixracatçısıdır (28 qida markası istehsal olunur), həmçinin kağız və qablaşdırma ticarəti ilə məşğul olur. “Azərsun Holdinq” 1991-cü ildə, ilk dəfə olaraq, birbaşa xarici sərmayə ilə Bakıda fəaliyyətini dayandırmış çay fabriki və yağ zavodunu özəlləşdirdi, müasir avadanlıqlarla təchiz etdi, bununla da müstəqil Azərbaycanın ilk istehsal müəssisələrini istifadəyə verdi. Mərkəzi Logistika Departamenti “Azərsun Holdinq”in nəzdində 1997-ci ildən fəaliyyətə başlayıb. Təhsilə töhfə verən SABIS® SUN Beynəlxalq Məktəbi (SABIS® SUN) 1 sentyabr 2015-ci il tarixində Azərsun tərəfindən qurulmuşdur. “Azərsun Holdinq”in nəzdində fəaliyyət göstərən "Təmizlik Vasitələri Fabriki" 01 aprel 2022-ci ildən istismara verildi. 2001-ci ildə Qarabağ futbol klubu'nda maliyyə problemləri yaranmışdır. "Azərsun" şirkətinin komandanı sponsorluğa götürməsindən sonra bu problem həll olundu.
Azərsun Holdinq

"Azərsun" Holdinq "Qarabağ"ın inkişafı üçün əməli işə girişdi. Şirkətin prezidenti Abdulbari Gözəlın bilavasitə şəxsi köməkliyi ilə komandanın maddi problemləri həll olundu. Hazırda Tahir Gözəl klubun prezidentidir. Azərsun Arena da şirkətin balansındadır. "Azərsun haqqında". 2023-02-20 tarixində arxivləşdirilib. İstifadə tarixi: 2023-02-20. Xarici keçidlər Azərsun şirkətinin rəsmi saytı
Rəqəmsal marketinq

Rəqəmsal marketinq (ing. digital marketing) — marketinq fəaliyyətini rəqəmsal texnologiyaların köməyi ilə həyata keçirmə prosesinə deyilir. Rəqəmsal marketinqin əsas məqsədi markanı, məhsul və ya xidməti internet vasitəsilə tanıtmaqdır. Bununla yanaşı müxtəlif üsullarla satışların artırılması da əsas məqsədlərdən biridir. Burada potensial müştəriləri cəlb etmək, istehlakçı kimi saxlamaq məqsədilə rəqəmsal texnologiyalardan istifadə edilir. Hansı ki, sosial şəbəkələri, veb saytları, e-mail xidmətlərini, mobil telefonları, rəqəmsal televizorları, bir sözlə internetə çıxışı olan bütün rəqəmsal texnolagiyaları və alətləri buraya daxil etmək olar. Lakin internetə birbaşa qoşulmayan kanallardan da istifadə oluna bilər. Buna isə əsasən mobil telefonların SMS, MMS xidmətləri, zəng melodiyaları aid edilir.
Rəqəmsal marketinq

Rəqəmsal marketinq kanalları məhsul dəyərini yarada, sürətləndirə və istehsalçıdan istehlakçıya ötürə bilən, internətə əsaslanan sistemlərdir.Rəqəmsal marketinqin 1990–2000-ci illərdən bəri inkişafı marka və müəssisələrin marketinq üçün texnologiyadan istifadə üsulunu dəyişdirdi. Rəqəmsal platformalar zamanla marketinq plan və strategiyalarına, gündəlik həyata qoşulduqca və insanlar fiziki dükanlara baş çəkmək əvəzinə rəqəmsal cihazlardan istifadə etdikcə rəqəmsal marketinq kampaniyaları daha çox yayılır və səmərəli olur. Axtarış motoru optimallaşdırması (SEO), axtarış motoru marketinqi (SEM), məzmun marketinqi, təsir etmə marketinqi (Influencer marketing ), məzmun avtomatlaşdırılması, kampaniya marketinqi, məlumatlara əsaslanan marketinq, e-ticarət marketinqi, sosial media marketinqi, optimallaşdırma, e-poçt marketinq, Ekran reklamı, elektron kitablar və optik disklər kimi rəqəmsal marketinq üsulları inkişaf edən texnologiyamızda daha çox yayılmaqdadır. Faktiki olaraq, hal-hazırda rəqəmsal marketinq mobil telefonlar (SMS və MMS), geri zəng və mobil zəng melodiyaları kimi rəqəmsal medianı təmin edən internet olmayan kanallara da yayılmışdır. Əslində İnternet olmayan kanallara bu genişləndirmə rəqəmsal marketinqin onlayn marketinqdən fərqlənməsinə kömək edir. Rəqəmsal marketinqin inkişafı texnologiyanın inkişafı ilə birbaşa əlaqəlidir. Başlanğıcdakı əsas məqamlardan biri 1971-ci ildə idi, hansı ki, Rey Tomlinson ilk e-poçtu göndərdi və onun texnologiyası insanların müxtəlif maşınlar vasitəsilə fayl göndərməsinə və qəbul edilməsinə imkan verən platforma qurdu. Bununla birlikdə, rəqəmsal marketinqin başlanğıcı kimi tanınan dövr, "Archie" axtarış motorunun FTP saytları üçün indeks kimi yaradıldığı 1990-cı ildir.
Rəqəmsal marketinq

1980-ci illərdə kompüterin məlumat saxlama qabiliyyəti çox böyük həcmdə müştəri məlumatlarını saxlaya biləcək dərəcədə böyük idi. Şirkətlər məhdud siyahı vasitəçiliyi əvəzinə, verilənlər bazası marketinqi kimi onlayn texnikaları seçməyə başladılar. Bu cür məlumatlar bazası şirkətlərə müştərilərin məlumatlarını daha effektiv izləməyə imkan verir və bununla da alıcı və satıcı arasındakı əlaqəni dəyişdirir. Amma, normal proses o qədər də səmərəli deyildi. 1990-cı illərdə Rəqəmsal marketinq termini ilk dəfə işlənmişdir. Server / müştəri əlaqələrinin debütü və fərdi kompüterlərin populyarlığı ilə Müştəri Əlaqələrinin İdarəedilməsi (CRM) tətbiqetmələri marketinq texnologiyasının əhəmiyyətli bir hissəsinə çevrildi. Şiddətli rəqabət satıcıları marketinq, satış və xidmət tətbiqlərinə daha çox xidmət daxil etməyə məcbur etdi. İnternet yaranandan sonra marketoloqlar onlayn müştəri məlumatlarına eCRM proqramı ilə sahib ola bildilər. Şirkətlər müştəri ehtiyacları haqqında məlumatları yeniləyə və təcrübələrinin prioritetlərini əldə edə bilər.
Rəqəmsal marketinq

Bu ilk kliklənə bilən banner reklamının 1994-cü ildə canlı yayımlanmasına səbəb oldu. Bu, AT&T tərəfindən "Sən olacaqsan" kampaniyası idi və ilk dörd ay ərzində canlı yayımlanan reklamı görən insanların 44% -i reklamı kliklədi.2000-ci illərdə daha çox internet istifadəçisi və iPhone-un doğuşu ilə müştərilər bir satıcıya müraciət etmək əvəzinə əvvəlcə onlayn olaraq məhsul axtarmağa və ehtiyacları barədə qərar qəbul etməyə başladılar və bu da öz növbəsində şirkətlərin marketinq şöbəsi üçün yeni bir problem yaratdı. Bundan əlavə, 2000-ci ildə Birləşmiş Krallıqda aparılan bir araşdırma əksər pərakəndə satış şirkətlərinin öz domen ünvanlarını qeyd etmədiklərini müəyyən etdi. Bu problem marketoloqları bazarın inkişafının rəqəmsal yollarını tapmağa məcbur etdi. 2007-ci ildə qeyd olunan problemləri həll etmək üçün marketinqin avtomatlaşdırılması məsələsi aktuallaşdırıldı. Marketinqin avtomatlaşdırılması şirkətlərin müştəriləri seqmentləşdirməsinə, çox kanallı marketinq kampaniyalarına başlamasına və müştərilər üçün fərdi məlumatların verilməsinə kömək etdi. Ancaq istehlakçı alətlərinə uyğunlaşma sürəti kifayət qədər sürətli deyildi. 2000 və 2010-cu illərdə rəqəmsal mediaya çıxışı olan cihazların sayı sürətlə böyüməyə başladıqda rəqəmsal marketinq daha mürəkkəbləşdi.
Rəqəmsal marketinq

2012 və 2013-cü illərdə statistikalar rəqəmsal marketinqin hələ də böyüdüyünü göstərdi. 2000-ci illərdə LinkedIn, Facebook, YouTube və Twitter kimi sosial medianın inkişafı ilə istehlakçılar gündəlik həyatlarında rəqəmsal elektronikadan asılı vəziyyətə gəldilər. Müştəri davranışının dəyişməsi ilə marketinq texnologiyasının şaxələndirilməsi inkişaf etdi.Rəqəmsal marketinqə 'onlayn marketinq', 'internet marketinq' və ya 'veb marketinq' də deyilir. Zamanla rəqəmsal marketinq termini populyarlaşdı. ABŞ-da onlayn marketinq hələ də məşhur bir termindir. İtaliyada isə rəqəmsal marketinq veb marketinq adlanır. Beynəlxalq olaraq isə rəqəmsal marketinq 2013-cü ildən sonra ən çox yayılmış terminə çevrildi.Rəqəmsal media artımının rəqəmsal media xərclərinin 48% artması ilə 2010-cu ildə hər il orta hesabla 4.5 trilyon onlayn reklam olduğu təxmin edilir. Reklamın artan hissəsi internet istifadəçiləri üçün reklam hazırlamaq üçün Onlayn Davranış Reklamları (OBA) tətbiq edən müəssisələrdən qaynaqlanır, lakin OBA istehlakçı məxfiliyi və məlumatların qorunması ilə bağlı narahatlıq doğurur.
Rəqəmsal marketinq

Yeni xətti olmayan marketinq yanaşması Pərakəndə satıcılar müştəriləri cəlb etmək üçün bir tərəfli əlaqə üstündə qurulmuş xətti marketinq yanaşmasından, təminatçı və istehlakçı arasında qarşılıqlı dialoq və fayda paylaşma prinsipinə əsaslanan dəyər mübadiləsi modelinə keçdilər. Məlumatın yayılması Bloqosfera, YouTube, Facebook, Instagram, Snapchat və Pinterest kimi bir çox başqa platformalar vasitəsilə həyata keçə bilər. Onlayn icmalar və sosial şəbəkələr fərdlərə asanlıqla məzmun yaratmağa və bir çox mövzu və məhsul haqqında fikirlərini, təcrübələrini, düşüncələrini və hisslərini açıq şəkildə paylaşmağa imkan verir.Nielsen Qlobal Ticarət Əlaqəli Anketi, 26 ölkədə müsahibələr apararaq, istehlakçıların mağazalarda və onlayn olaraq alış-veriş edərkən qərar vermək üçün internetdən necə istifadə etdiyini müşahidə etdi. Araşdırma nəticəsində beynəlxalq miqyasda alış-veriş edən onlayn müştərilərin sayının artdığı müşahidə edildi. Araşdırmada iştirak edən insanların 50%-dən çox hissəsi məhsulları son altı ayda xarici pərakəndə mağazalardan aldıqlarını ifadə edərək onlayn alış-veriş etdilər. "Çox kanallı" marketinq (omni channel) strategiyasından istifadə, satış müddətində innovativ təkliflər istəyən istehlakçıların dəyişən gözləntilərinə uyğunlaşmalı olan müəssisələr üçün getdikcə daha vacib hala gəlir. Pərakəndə satıcılar getdikcə daha çox onlayn platformalarda mövcud olmağa, o cümlədən mövcud mağazaya əsaslanan mağazalarla yanaşı fəaliyyət göstərən onlayn mağazaların açılmasına fokuslanır. Pərakəndəçilər mağaza daxilində inventar aparmaq məcburiyyətində qalmadan, pərakəndə satış sahəsindəki "sonsuz dəhliz" istehlakçıların ehtiyaclarına uyğun məhsulu onlayn almasına səbəb olur.
Rəqəmsal marketinq

Yalnız internetə əsaslanan pərakəndə satıcılar da bazara daxil olur; bəziləri öz məhsulları ilə fərdi xidmətlər, peşəkar yardım və konkret təcrübə təmin etmək üçün müvafiq mağaza əsaslı satış nöqtələri yaradırlar.Çoxkanallı bir yanaşma yalnız istehlakçılar üçün deyil, eyni zamanda biznes mühiti üçün də əlverişlidir: Tədqiqatlar göstərir ki, müştərilər çoxkanallı pərakəndə satış yolu ilə birkanallı pərakəndə satışdan iki qat daha çox pul xərcləyirlər və ümumiyyətlə daha sadiqdirlər. Bu, alış asanlığı ve məhsulların daha əlçatan olması ilə əlaqədar ola bilər. Müştərilər tez-tez onlayn araşdırmalar aparır, sonra mağazalarda alış-veriş edir, magazalarda ikən təkrar araşdırma aparır və sonra onlayn olaraq digər variantları axtarırlar. Məhsullar üzərində onlayn müştəri araşdırması xüsusilə baha qiymətə məhsullar, qida və makiyaj kimi istehlak materilları üçün populyardır. İstehlakçılar internetdən məhsul məlumatlarını tapmaq, qiymətləri müqayisə etmək, sövdələşmə və promosyonlar axtarmaq üçün getdikcə daha çox istifadə edirlər. Rəqəmsal dövrdə istifadə Markaların marketinq səylərindən faydalanmaq üçün rəqəmsal marketinqdən istifadə etmələrinin bir neçə yolu var. Rəqəmsal dövrdə rəqəmsal marketinqin tətbiqi markaların təkcə məhsullarını və xidmətlərini bazara çıxarmağa imkan vermir, eyni zamanda 24/7 onlayn müştəri xidmətləri ilə 24/7 onlayn müştərilərin özlərini dəyərli hiss etməsinə kömək edir. Sosial mediadan qarşılıqlı istifadə markalara müştərilərindən həm müsbət, həm də mənfi rəy almağa, habelə hansı media platformasının onlar üçün yaxşı işlədiyini müəyyən etməyə imkan verir.
Rəqəmsal marketinq

Buna görə rəqəmsal marketinq markalar və müəssisələr üçün artan bir üstünlük halına gəldi. Sosial media qaynaqları, bloglar və veb saytlar vasitəsilə istehlakçıların bir məhsul və ya marka ilə yaşadıqları təcrübələr haqqında onlayn rəy göndərmələri artıq adi haldır. Müəssisələrin sosial media kanalları vasitəsilə müştərilərlə birbaşa ünsiyyət yaratmaları və buna təşviq etmələri, aldıqları rəyləri lazımi qaydada istifadə etmələri getdikcə populyarlaşmışdır. Sözlə ünsiyyət və həmyaşıdlararası dialoqlar şirkətdən birbaşa gondərilmədikleri ve planlaşdırılmadığı üçün müştərilərə daha çox təsir göstərir. Müştərilər digər müştərilərin təcrübələrinə daha çox güvənirlər. Nümunələrə, qida məhsulları paylaşan sosial media istifadəçiləri və müəyyən marka və françayzaları(imtiyazları) vurğulayan yemək təcrübələri daxildir. Bu, tedqiqatçılar tərəfindən instaqramda aparılan bir araşdırmada yeniyetmə İnstaqram istifadəçilərinin qida ilə bağlı təcrübə şəkillərini sosial şəbəkələrdə yerləşdirdikləri və məhsullarına pulsuz reklam təqdim etdikləri müşahidə edildi.Şirkətlərin müştəriləri ilə əlaqə yaratması və bu dialoqlar və müzakirələri qurmaq üçün sosial media platformalarından istifadə etməsi getdikcə daha sərfəli hala gəlir. 2015-ci ildə Facebook tətbiqetməsinin hər ay ortalama 126 milyondan, Youtubeun ise orta hesabla 97 milyondan çox unikal istifadəçiyə sahib olması sosial medianın genişliyi faktını sübut edir.
Rəqəmsal marketinq

Brend məşhurluğu Giriş asanlığı Burada əsas məqsəd rəqəmsal marketinq müştərilərini cəlb etmək və rəqəmsal media xidməti və çatdırılması vasitəsilə onların marka ilə qarşılıqlı əlaqə qurmasını təmin etməkdir. Rəqəmsal rabitədən istifadə edərək məlumatları qısa vaxt ərzində əldə etmək asandır. İnternetə daxil olan istifadəçilər Facebook, YouTube, Forumlar və E-poçt kimi bir çox rəqəmsal vasitədən istifadə edə bilər. Rəqəmsal rabitə you ilə, kimliyindən asılı olmayaraq hər kəs, məlumatları tez bir zamanda bütün dünya ilə paylaşa biləcəyi çoxünsiyyətli bir kanal yarada bilər. Üz-üzə ünsiyyətin olmaması və məlumatın seçici auditoriya əvəzinə ümumi yayılması səbəbindən ayrı-seçkilik sosial yerlərdə heç bir rol oynamır. Bu interaktiv təbiət istehlakçılara hədəf auditoriyanın ənənəvi marketinq formalarının təqdim edə bilmədiyi bir marka haqqında sual verə biləcəyi və onunla tanışacağı bir söhbət yaratmağa imkan verir. Rəqabət üstünlüyü İnternet platformalarından istifadə edərək müəssisələr müxtəlif yollarla rəqabət üstünlüyü yarada bilərlər. Rəqəmsal marketinqin maksimum potensialına çatmaq üçün şirkətlər sosial mediadan informasiya kanalı yaratmaq üçün əsas vasitə kimi istifadə edirlər.
Rəqəmsal marketinq

Bu şəkildə bir müəssisə müştərilərin davranış formalarını və ehtiyacları ilə əlaqədar rəylərini təyin edə biləcəyi bir sistem yarada bilər. Bu məzmun vasitələrinin firma ile uzunmüddətli münasibətlər quran ve nisbətən aktiv sosial media istifadəçiləri olan istehlakçılara daha çox təsir etdiyi göstərilmişdir. Müvafiq olaraq, sosial media səhifəsinin yaradılması yeni istehlakçılar və mövcud istehlakçılar arasında əlaqələrin keyfiyyətini, markanın dəstək tutarlılığını və qalıcılığını və eyni zamanda marka məlumatlılığını artıracaq, bu da öz növbəsində Marka Məlumatlandırma Piramidasında istehlakçıların mümkün artımına səbəb olacaqdır. Məhsul görüntüləri ilə uyğunsuzluq olduğu halda, müvəffəqiyyətli bir sosial medianın mövcudluğunu qorumaq üçün, müəssisədən iki istiqamətli məlumat axını yaratmaqla qarşılıqlı əlaqələrdə ardıcıl olmaq tələb olunur; şirkətlər məzmununu internetin qlobal təbiəti sayəsində mühitin dinamikliyi ilə bu kanaldan alınan rəylərə görə qiymətləndirirlər. Rəqəmsal marketinqdən səmərəli istifadə ənənəvi marketinq vasitələri ilə əlaqədar xərclərin nisbətən azalması ilə nəticələnə bilər; xidmət xərcləri, reklam xərcləri, tanıtım xərcləri, əməliyyat xərcləri, interfeys dizayn xərcləri və nəzarət xərcləri. Effektivliyi Brend məlumatlılığının yüksək dərəcədə qeyri-müəyyənliyin qarşısını alan, eləcə də qeyri-müəyyənlikdən uzaq duran ölkələrdə daha effektiv işlədiyi sübut edildi. Sosial media marketinqinin səmərəli işləməsinə baxmayaraq, markalar bu cür marketinqdən çox istifadə etməkdən çəkinməlidirlər və yalnız ona etibar etməməlidirlər, çünki onun imicinə zərər verə biləcək nəticələr verə bilər. Özlərini antropomorflaşdırma tərzində təmsil edən markalar, markanın daha çox bu demoqrafiyaya marketinq tətbiq etdiyi şəraitdə uğur qazanırlar: "Sosial mediadan istifadə marka haqda bilikləri artıra və beləliklə qeyri-müəyyənliyi azalda bilər.
Rəqəmsal marketinq

Fransızlar kimi qeyri-müəyyənlikdən uzaq duran insanlarlar antropomorfik bir marka ilə sosial mediada qarşılıqlı əlaqəni xüsusi qiymətləndirəcəkdir." Üstəlik, rəqəmsal platforma marka və müştərinin birbaşa qarşılıqlı əlaqəsini və motivasiyasını virtual olaraq dəyişdirmək imkanı təmin edir. İnkişaf və strategiyalar Ənənəvi marketinqdəki ən böyük dəyişikliklərdən biri rəqəmsal marketinqin ortaya çıxmasıdır. Bu, marketinq strategiyalarının ənənəvi marketinqdəki bu böyük dəyişikliyə uyğunlaşması üçün yenidən araşdırılmasına səbəb olmuşdur. Rəqəmsal marketinq daim inkişaf edən və sürətlə dəyişən texnologiyadan asılı olduğundan, eyni xüsusiyyətləri rəqəmsal marketinqin inkişafı və strategiyalarından da gözləmək lazımdır. Bu bölmə, bu anda mətbuatda istifadə olunmuş və hazırda istifadə olunan mühüm hadisələri xarakterizə etmək və ya ayırmaq cəhdidir. Seqmentasiya: Rəqəmsal marketinqdə seqmentasiya, yəni, bölünmə üzərində diqqət müəssisələrarası və müəssisə-istehlakçı arasında xüsusi bazarları hədəfləmək üçün daha çox 2 istiqamətdə cəmlənmişdir. Təsiredici marketinq: Əhəmiyyətli qovşaqlar təsiredici olaraq tanınan əlaqəli cəmiyyətlərdə müəyyən edilir.
Rəqəmsal marketinq

Bu rəqəmsal hədəflənmədə vacib bir anlayışa çevrilir. Təsiredicilərlə Facebook reklamları və ya Google Adwords kampaniyaları kimi pullu reklamlar vasitəsilə və ya SAP C4C, Microsoft Dynamics, Sage CRM və Salesforce CRM kimi mürəkkəb sCRM (sosial müştəri münasibətləri idarəetmə) proqramı vasitəsilə əlaqə qurmaq olar. İndi bir çox universitet magistr səviyyəsində təsiredicilər üçün öhdəçilik strategiyalarına diqqət yetirir. Onlayn davranış reklamı, istifadəçinin maraq və seçimlərinə uyğun reklamlara xidmət göstərmək üçün müəyyən bir cihazda və fərqli, əlaqəsiz saytlarda zaman içərisində istifadəçinin onlayn fəaliyyəti haqqında məlumat toplamaq təcrübəsidir. Birgə mühit: Təşkilat, texnologiya xidməti təminatçısı və rəqəmsal agentliklər arasında səy, resurs paylaşımı, təkrar istifadə və rabitə əlaqələrini optimallaşdırmaq üçün əməkdaşlıq mühiti yaradıla bilər. Bundan əlavə, təşkilatlar müştəriləri onlara necə xidmət etmələrini daha yaxşı başa düşmələrinə kömək etməyə dəvət edirlər. Bu məlumat mənbəyi İstifadəçi tərəfindən yaradılan məzmun (User Generated Content) adlanır. Bunun çox hissəsi şirkətin veb saytları vasitəsilə əldə edilir ki, burada təşkilat insanları fikirlərini bölüşməyə dəvət edir, hansi ki, bu fikirlər saytın diger istifadəçiləri tərəfindən qiymətləndirilir.
Rəqəmsal marketinq

Ən populyar fikirlər dəyərləndirilir və hər hansı bir şəkildə həyata keçirilir. Məlumatların əldə edilməsi və yeni məhsulların hazırlanmasında bu üsuldan istifadə təşkilatların müştərilərlə münasibətlərini yaxşılaşdıra və əks teqdirde göz ardı edilə biləcək fikirləri ortaya çıxara bilər. UGC ucuz reklamdır çünki birbaşa istehlakçılardan gəlir və təşkilat bu sayədə reklam xərclərinə qənaət edə bilir. Məlumatlara əsaslanan reklam: İstifadəçilər müştəri səyahətində atdıqları hər addımda çox sayda məlumat meydana gətirirlər və markalar indi bu məlumatları bilinən auditoriyalarını məlumat əsaslı proqram satınalmaları ilə aktivləşdirmək üçün istifadə edə bilərlər. Istifadəçilərin məlumatları müştəri gizliliyini ortaya çıxarmadan, rəqəmsal kanallardan toplana bilər (məsələn: müştəri veb-saytına daxil olduqda, bir e-poçt oxuduqda və ya markanın mobil tətbiqetməsi başladıb onunla əlaqə qurduqda). Markalar həmçinin kərpic və sement mağazaları ziyarətlərilə və ya CRM və Satış motorları məlumat bazaları kimi yerlerde müştərilərlə qarşılıqlı əlaqə yaratmaqla real həyatdan da melumat toplaya bilərler. İnsan əsaslı marketinq və ya ünvanlı media olaraq da bilinən məlumatlara əsaslanan reklam, markalara öz auditoriyalarında sadiq müştərilər tapmağa və real vaxt rejimində hər bir müştərinin vəziyyət və hərəkətlərinə uyğun daha şəxsi ünsiyyət təmin etməyə imkan verir.Hal-hazırda hər hansı bir strategiya bağlı qərar verərkən vacib məqamlardan biri də rəqəmsal vasitələrin təbliğat mühitini demokratikləşdirməsidir. Təkrar satış: Təkrar satış rəqəmsal marketinqdə mühüm rol oynayır.
Rəqəmsal marketinq

Bu taktika, marketoloqlara məhsul və ya xidmətlər axtarmaq və ya hər hansı bir məqsəd üçün veb saytına baş çəkən müəyyən bir tədqiqatçı auditoriyaya maraq dairəsində hədəf reklamları çatdırmağa imkan verir. Oyun reklamı: Oyun reklamları kompüter və ya videooyunlarında mövcud olan reklamlardır. Oyun içindəki reklamların ən çox yayılmış nümunələrindən biri idman oyunlarında görünən reklam lövhələridir. Oyunda reklamlar oyun simvolları kimi mövcud marka məhsulları olan silahlar, avtomobillər və ya geyimlər şəklində de görünə bilər.Yeni rəqəmsal dövr markalara potensial olaraq öz markaları ilə maraqlanan və ya əvvəlki axtarışlarına əsaslanaraq müştərilərini hədəf almağa şərait yaratdı. Müəssisələr artıq sosial mediadan istifadə edərək hədəf ismarıclarının yaş həddi, yeri, cinsi və maraqlarına əsasən kimlər tərəfindən görüləcəyini seçə bilərlər. Əlavə olaraq, internetdə müştərinin son axtarış tarixçəsi "izlənərək" onlara oxşar markalar, məhsullar və xidmətlərdən reklamlar təqdim edilə bilər. Bu da müəssisələrə rəqəmsal əsrə qədər məhdud gücə sahib olan bir məhsul və ya xidmətdən daha çox faydalacaqlarını bildikleri və ya sezdikləri spesifik müştəriləri hədəf almağa imkan verir. Rəqəmsal marketinqin qeyri-effektiv formaları Qlobal marketinq indeksinə görə, bütün dünyada rəqəmsal marketinq fəaliyyəti artmaqdadır.
Rəqəmsal marketinq

2018-ci ilin sentyabrında yayımlanan bir araşdırma, rəqəmsal marketinq taktikasına qlobal xərclərin 100 milyard dollara yaxınlaşdığını üzə çıxarmışdır. Rəqəmsal media sürətlə böyüməyə davam edir; Marketinq büdcəsi genişləndikcə ənənəvi media tənəzzül edir (Dünya İqtisadiyyatı, 2015). Rəqəmsal media markalara məhsul və ya xidmətləri ilə müştərilərini fərdi şəkildə cəlb etməyə kömək edir. Əsasən təsirsiz olan, mövcud sənaye tətbiqetmələri kimi ümumiləşdirilən beş sahə: kliklərə üstünlük vermək, axtarış və displeyi tarazlaşdırmaq, mobil telefonları anlamaq, hədəfləmə, görünmə qabiliyyəti, marka təhlükəsizliyi və etibarsız trafik və çarpaz platforma ölçmədir. Bu təcrübələrin nəticəsiz qalmasının səbəbləri və bu aspektləri/cəhətləri təsirli etməyin bəzi yolları aşağıda müzakirə edilmişdir. Kliklərə üstünlük vermək Kliklərə öncəlik vermək ekranda reklam klikləri deməkdir, lakin 2016-cı ildə "sadə, sürətli və ucuz" olması ilə avantajlı sayılan nisbətlər ABŞ-də göstərilən reklamlar üçün cəmi 0,10 faiz üstünlük təşkil edir. Bu min klik reklamından birinin aktual olduğunu və çox az təsirli olduğunu göstərir. Bu o deməkdir ki, marketinq şirkətləri ekran reklamlarının effektivliyini qiymətləndirmək üçün yalnız klik reklamlarından istifadə etməməlidirlər (Whiteside, 2016).
Rəqəmsal marketinq

Axtarış və ekranı tarazlaşdırma Rəqəmsal ekran reklamları üçün axtarış və displeyi balanslaşdırmaq vacibdir; marketoloqlar son axtarışa baxmağa və bütün fəaliyyətləri ona bağlamağa meyillidirlər. Bu da qarşılığında, istehlakçıların zehnində marka dəyərini yaradan digər marketinq səylərinə əhəmiyyət vermir. ComScore onlayn məlumatlara əsaslanaraq müəyyən etdi ki, yüzdən artıq çoxkanallı pərakəndəçi tərəfindən yaradılan rəqəmsal görüntü marketinqi pullu axtarışla müqayisədə güclü bir mövqe yaradır. (Whiteside, 2016). Buna görə kimsə ekranda reklamı tıkladıqda şirkətin ana səhifəni deyil, açılış səhifəsini açması tövsiyə olunur. Adətən bu açılış səhifəsində müştərilərə səhifə xaricində axtarmaq üçün şirkətə əlaqə məlumatı verməklə əldə edə biləcəkləri pulsuz təkliflər olur. Bu da, marketoloqlara təkrar hədəfləmə strategiyasından istifadə etmək imkanı verir. Marketoloqlar tez-tez axtarış reklamlarına məruz qalan insanlar arasında satışların artdığını görürlər.
Rəqəmsal marketinq

Ancaq bir axtarış kampaniyası ilə müqayisədə bir ekran kampaniyası vasitəsilə ne qeder insana çata biləcəyiniz nəzərə alınmalıdır. Ekran reklamının axtarışla sinerqistik olduğunu nəzərə alsaq, çoxkanallı pərakəndəçilər daha çox imkan əldə edirlər. Ümumiyyətlə, həm axtarış, həm də görüntü xüsusiyyətləri qiymətləndirilir, çünki görüntü kampaniyaları marka şüuru yaradır, buna görə axtarış apararkən daha çox insanın bu rəqəmsal reklamları tıklaya biləcəyi ehtimal olunur (Whiteside, 2016). Mobil cihazları başa düşmə Mobil cihazları anlamaq rəqəmsal marketinqin vacib bir xüsusiyyətidir. Çünki smartfon və planşetlər ABŞ istehlakçılarının internetdə onlayn olmasının 64% -nə görə cavabdehlik daşıyır. (Whiteside, 2016). Tətbiqetmələr marketoloqlara üçün əla fürsətlər verir və eyni zamanda problem yaradır. Çünki, tətbiqetmənin yüklənməsi ilə yanaşı, ondan həqiqətən istifadəsi edilməsi de mühümdür.
Rəqəmsal marketinq

Bu, demək olar ki, vaxtının 85%-ni 4 ulduzla qiymətləndirilmiş tətbiqetməyə sərf eden istifadəçilərin 1 tetbiqetməye vaxtının yarısını xərcləməsi qədər çətindir (Whiteside, 2016). Mobil reklamçılıq müxtəlif ticarət məqsədlərinə nail olmağa kömək edə bilər və bütün ekranı ələ keçirdiyi üçün təsirlidir. Bu halda səs və ya status yüksək qiymətləndirilsə də, mesaj müdaxilə kimi qəbul edilməməlidir (Whiteside, 2016). Mobil cihazlarda istifadə olunan rəqəmsal medianın dezavantajlarına kreativ imkanların və əlçatanlığın məhdudluğu da daxildir. Eyni zamanda bunun əksinə, istifadəçilərə məhsul məlumatlarını seçmə hüququ vermək, birbaşa satış potensialına malik çevik mesajlaşma platforması yaratmaq kimi bir çox müsbət tərəfi də mövcuddur (Belch and Belch, 2012). Çarpaz platforma ölçüsü Ölçmə tətbiqlərinin mürəkkəbliyi artdıqca marketinq kanallarının da sayı artmaqda davam edir. Kütlə ölçməsi və media planlaşdırılmasını birləşdirmək üçün çarpaz platforma görünüşündən istifadə edilməlidir. Bazar araşdırmaçıları çoxkalanallılığın istehlakçının davranışına necə təsir etdiyini başa düşməlidirlər, lakin reklamlar istehlakçı cihazındadırsa ölçülmür.
Rəqəmsal marketinq

Çarpaz platforma ölçməsinin vacib tərəfləri, dedublikasiya və eyni insanlara qarşı təzyiqi artırmaq əvəzinə, başqa bir platforma ilə artan səviyyəyə çatdığınızı başa düşməkdir (Whiteside, 2016). ESPN və comScoreun, idman yayımçısının rəqəmsal reklam sayəsində girişə 21% artım təmin etdiyini aşkarladıqdan sonra Blueprint Proyektində ortaq olmasını buna misal göstərmək olar (Whiteside, 2016). Televiziya və radio sənayesi rəqəmsal və digər texnoloji reklamlarla rəqabət aparan elektron mediadır. Bununla birlikdə, televiziya reklamı rəqəmsal texnologiya ilə platformalar arasında keçid edə bildiyi üçün birbaşa onlayn rəqəmsal reklam ilə rəqabət etmir. Radio, həmçinin onlayn axın məzmununda çarpaz platformalardan güc alır. Televiziya və radio bir çox platformanın izləyicilərini inandırmağa və təsir altına salmağa davam edir. Hədəfləmə, görünmə qabiliyyəti, marka təhlükəsizliyi və etibarsız trafik Hədəfləmə, görünmə qabiliyyəti, marka təhlükəsizliyi və etibarsız trafik, marketoloqlar tərəfindən rəqəmsal reklamın dəstəklənməsində istifadə edilən cəhətlərdəndir. Çərəzlər masaüstü cihazlarında izləmə vasitələri olan rəqəmsal reklamın bir formasıdır.
Rəqəmsal marketinq

Hansı ki, veb brauzerlər tərəfindən silinməsi, bir cihazın çoxsaylı istifadəçilərini ayırd edə bilməməsi, unikal ziyarətçilər üçün yanlış qiymətləndirmə, daxilolma zəifliyi, anlama tezliyi, çərəzlər silindikdə və reklamlar müştərilərə çatdırılmadıqda reklam serverləri ilə bağlı problemlərlə çətinliklərin yaranmasına səbəb olurlar. Hədəf bazarındakı demoqrafik xüsusiyyətlər çərəzlərin təsiri altında olan uyğunsuzluqlar səbəbindən aşağı və müxtəlifdir (Whiteside, 2016). Rəqəmsal marketinqin təsiri altında qalan digər bir amil isə "görüntü qabiliyyəti, yəni, reklamın həqiqətən istehlakçı tərəfindən görülüb görülmədiyidir. Əksər reklamlar istehlakçı tərəfindən görülmür və heç vaxt düzgün demoqrafik seqmentə çatmır. Brend təhlükəsizliyi, reklamın etik və ya təhqiredici məzmun kontekstində istehsal olunub-olunmamasına dair məsələdir. Reklam göstərildiyi zaman saxtakarlığı təyin etmək isə marketoloqların üzləşdiyi başqa bir problemdir. Etibarsız trafiklə əlaqədar Premium saytlar saxta trafikin aşkarlanmasında daha təsirlidir, premium olmayan saytlarda isə problem daha da çoxdur (Whiteside, 2016). Əsas formaları Web səhifələr və SEO kontent İnternet banner elanları Online video kontent Pay-per-click (PPC) advertising (Klikə görə Ödə reklam növü) Email marketinqi Sosial media marketinqi (Facebook, Twitter, LinkedIn, etc.)
Rəqəmsal marketinq

Mobil marketinq (SMS, MMS, etc.) Rəqəmsal marketinq terminləri (abbreviaturalar) SMM – Social Media MarketingSosial Media Marketinqi. Sosial şəbəkələrdə marketinq. Məsələn, sosial şəbəkələrdə səhifə, qrup, profilin yaradılması, onların reklamı və s. Rəqəmsal marketinqin ən geniş yayılmış qollarından biridir. Sosial şəbəkə marketinqindən müştərilər ilə əlaqə saxlamaq, dialoq və müzakirə yaratmaq üçün istifadə getdikcə şirkətlər üçün daha da əlverişli olmuşdur. Sosial şəbəkələrin potensial imkanlarının göstəricisi olaraq, təkçə 2015-ci ildə Facebook-da orta hesabla 126 milliondan çox, YouTube-da isə orta hesabla 97 milliondan çox unikal istifadəçi qeydə alınmışdır. SMO – Social Media OptimizationSosial Media üçün saytın optimizasiyası. Məsələn, "Bəyən, Paylaş" düymələrinin sayta qoyulması, sosial şəbəkə akauntu ilə şərh yazmaq üçün modulların quraşdırılması və s. SEO – Search Engine OptimizationSaytın axtarış motorları üçün optimizasiya olunması.
Rəqəmsal marketinq

Google, Yandex, Youtube kimi axtarış saytarında hər hansı açar sözü axtararkən çıxan nəticələrdə ilk sıralarda olmaq üçün sayt üzərində olan optimizasiya işləridir. Geniş sahədir. ConversionKonversiya – Sayta gələn ziyarətçilərin saytda lazım olan aktivliyi etməsinə deyilir. Məsələn, səhifənin paylaşılması, bir ziyarət zamanı 5 səhifəyə baxılması, saytda 20 dəqiqədən çox vaxt keçirmək, məhsul almaq, qeydiyyatdan keçmək, əlaqə formunun doldurulması, filiallar olan cədvəli ziyarətçinin öz komputerinə yükləməsi və s. Yəni konversiya sayt sahibinin əvvəlcədən müəyyən etdiyi və ziyarətçi tərəfindən saytda yerinə yetirilməli olduğu aktivliklərdir. Konversiyanın ölçü vahidi %-dir. Hesablanma qaydası saytda lazım olan aktivliyi edən sayın sayta daxil olan olan ziyarətçilərin sayına olan faizlə nisbətidir. Məsələn, sayta 500 nəfər daxil olub və saytdan 20 məhsul satılıb. Belə olan halda Konversiya 4%-dir.
Rəqəmsal marketinq

CTR — Click Through RateKliklənmə faizini ölçür. Ümumi mənada götürdükdə reklamın (banner, reklam linki və s.) effektivliyini ölçmək üçün istifadə olunan göstəricidir. CTR-ın göstəricisi faizlə olur. Məsələn, 1%, 5% və s. Oxuyanda yaxud tələffüz edəndə "si-ti-ar" olacaq. CTR-ı təyin etmək üçün iki göstəricini bilmək kifayət edir: Reklam ümumi neçə dəfə göstərilib Reklama neçə dəfə klik olunub.CPM – Cost Per Millenium (Thousand)1000 göstərimə görə olan qiymət. Reklam verən şəxs yalnız bannerin (reklamın) 1000 dəfə göstərilməsinə görə məbləğ ödəyəcək. Fərq etmir bu reklama klik olunacaq ya yox. Ödəniş hər 1000 göstərimə görə olunur.
Rəqəmsal marketinq

ROI – Return on Investmentİnvestisiyanın rentabelliyi, qoyulan pulun geri dönməsi Reklam kampaniyasına çəkilən xərclərin effektivliyini hesablamaq üçün istifadə olunur. Bir neçə hesablanma qaydası olmasına baxmayaraq ən sadə düsturu aşağıdakı kimidir: Əgər alınan nəticə 100%-dən artıq alınırsa investisiya uğurlu, 100%-dən aşağı rəqəm alınırsa uğursuz hesab olunur və bu reklam kampaniyasını dayandırmağınız tövsiyə olunur. CPCİngilis dilində "Cost per click". Bizim dilə tərcümə edəndə "Klikə görə ödəniş", "Klikin qiyməti" kimi tərcümə olunur. Reklamverən 1 klikə görə ödəniş edir. Yəni yerləşdirilən reklama klik olunub sayta istifadəçi gələn zaman müəyyən məbləğdə borclanma olur. Bu ödəmə üsuluna sosial şəbəkələrdə reklam verən zaman və həmçinin Google reklamlarında rast gəlinir. Yerli saytlarımızdan bu ödəmə üzərindən işləyən sayt demək olar ki, yoxdur.
Rəqəmsal marketinq

CPA — Cost Per ActionHədəflənmiş aktivliyə görə ödəniş. Məsələn sayta gələn ziyarətçinin saytda arzu olunan aktivliyi olur. Hədəflənmiş aktivlik bir və ya bir neçə ola bilər. Hədəflənmiş aktivlik reklam kampaniyasına başlamazdan öncə təyin olunmalıdır. Yəni, reklam kampaniyasında məqsəd nədir, şirkətimizin qazancı nə olacaq? CPA – nı hesablamaq üçün kampaniyaya xərclənən reklam büdcəsini olan aktivliklərin sayına bölmək lazımdır. Niyə rəqəmsal marketinq? Rəqəmsal marketinq vasitələri ənənəvi vasitələrindən hədsiz dərəcədə fərqlənir.
Rəqəmsal marketinq

Bu səbəbdən də hazırda bir çox şirkətlər büdcəsinin böyük bir qismini rəqəmsal marketinqə ayırır. Nəticədə müştərilərin reaksiyalarını izləmək olur. Beləliklə də düzgün nəticəni tez bir zamanda görüb, reklamın nə qədər uğurlu olduğunu analiz etmək olur. Nəticəyə əsasən bu sahədə yeni strategiyalar həyata keçirib, şirkətin fəaliyyət sahəsində daha da inkişaf etməsinə şərait yaradıla bilər. Ənənəvi marketinqdə hədəf auditoriyasını təxmini seçmək olur, rəqəmsalda isə dəqiqliklə bunu müəyyən etmək olur. Rəqəmsal marketinqdə diqqət cəlb edən, insanlarda maraq oyadan işlər görməklə potensial müştərilərin veb-saytı ziyarət etməyə, məhsul və ya xidmətlərlə maraqlanmağa, onları dəyərləndirməyə və s. sövq etmək olar.
Adil İbrahimli

Adil Asəm oğlu İbrahimli (9 sentyabr 1992, Sumqayıt – 7 noyabr 2020, Şuşa) — Xüsusi Təyinatlı Qüvvələrin baş leytenantı, İkinci Qarabağ müharibəsi şəhidi, Vətən Müharibəsi Qəhrəmanı. Adil İbrahimli 9 sentyabr 1992-ci ildə Sumqayıt şəhərində anadan olub. 1999–2008-ci illərdə Sumqayıt şəhərində 14 nömrəli tam orta məktəbdə, 2008–2011-ci illərdə isə Cəmşid Naxçıvanski adına Hərbi Liseydə təhsil alıb. 2011–2015-ci illərdə Heydər Əliyev adına Azərbaycan Ali Hərbi Məktəbində (AAHM) ali hərbi təhsil alıb. Ailəli idi. 2 övladı yadigar qaldı. Hərbi xidməti Adil İbrahimli 2015–2017-ci illərdə Azərbaycan Silahlı Qüvvələrinin "N" saylı hərbi hissəsində xidmət edirdi. 2017-ci ildən isə Xüsusi Təyinatlı Qüvvələrin sıralarında Baş Kəşfiyyatçı, Qrup Komandirinin müavini, Qrup Komandiri vəzifələrində xidmət edirdi.
Minimum aylıq əməkhaqqı

Minimum aylıq əməkhaqqı — işçinin əməyinə görə ona ödənilən maaşın ən aşağı pilləsidir. Minimum aylıq əməkhaqqı siyasətinin dəstəkçiləri iddia edirlər ki, bu siyasət işçilərin həyat şəraitini yüksəldir, yoxsulluq səviyyəsini azaldır və biznesin effektli olması yönündə stimul yaradır. Ancaq digər iqtisadçılara görə isə əslində minimum əmək haqqı siyasəti faktiki olaraq yoxsulluq səviyyəsini yüksəltməsi , işsizlik səviyyəsini yüksəltməsi və biznes aktivliyinə ziyan olması yönündə tənqid edilir. Azərbaycanda minimum əməkhaqqı Azərbaycanda minimum əməkhaqqı – qanunvericiliklə ixtisassız əməyə və xidmətə görə aylıq əməkhaqqının ən aşağı səviyyəsini müəyyən edən sosial normativdir. Azərbaycanda minimum əməkhaqqı ölkə prezidenti tərəfindən təyin olunur. 2006-2018-ci illər ərzində Azərbaycanda minimum əməkhaqqının dəyişmə dinamikası: 2006-cı ilin oktyabrından - 30 AZN 2007-ci ilin fevralından - 50 AZN 2008-ci ilin yanvarından - 60 AZN 2008-ci ilin avqustundan - 75 AZN 2010-cu ilin sentyabrından - 85 AZN 2011-ci ilin dekabrından - 93,50 AZN 2013-cü ilin sentyabrından - 105 AZN 2017-ci ilin yanvarından - 116 AZN 2018-ci ilin yanvarından - 130 AZN 2019-cu ilin martından - 180 AZN 2019-cu ilin sentyabrından - 250 AZN 2022-ci il yanvarın 1-dən - 300 AZN 2023-cü il yanvarın 1-dən - 345 AZN